CELEX: 32014R1376
Language: et
Date: 2014-12-10 00:00:00
Title: Euroopa Keskpanga määrus (EL) nr 1376/2014, 10. detsember 2014 , millega muudetakse määrust (EÜ) nr 1745/2003 kohustuslike reservide kohaldamise kohta (EKP/2003/9) (EKP/2014/52)

20.12.2014   
            
            
               ET
            
            
               Euroopa Liidu Teataja
            
            
               L 366/79
            
         EUROOPA KESKPANGA MÄÄRUS (EL) nr 1376/2014,
   10. detsember 2014,
   millega muudetakse määrust (EÜ) nr 1745/2003 kohustuslike reservide kohaldamise kohta (EKP/2003/9)
   
      (EKP/2014/52)
   
   EUROOPA KESKPANGA NÕUKOGU,
   võttes arvesse Euroopa Keskpankade Süsteemi ja Euroopa Keskpanga põhikirja, eelkõige selle artiklit 19.1,
   võttes arvesse nõukogu 23. novembri 1998. aasta määrust (EÜ) nr 2531/98 kohustuslike reservide kohaldamise kohta Euroopa Keskpanga poolt (1),
   võttes arvesse nõukogu 23. novembri 1998. aasta määrust (EÜ) nr 2532/98 Euroopa Keskpanga volituste kohta rakendada sanktsioone (2)
   
   ning arvestades järgmist:
   
               (1)
            
            
               Euroopa Keskpankade Süsteemi ja Euroopa Keskpanga põhikirja artikli 19.1 kohaselt võib Euroopa Keskpanga (EKP) nõukogu kehtestada kohustuslike reservide arvutamise ja määramise eeskirjad. Täpsem info kohustuslike reservide kohaldamise kohta on toodud Euroopa Keskpanga määruses (EÜ) nr 1745/2003 (EKP/2003/9) (3).
            
         
               (2)
            
            
               3. juulil 2014 otsustas EKP nõukogu muuta rahapoliitikat käsitlevate koosolekute toimumise ajakava ja korraldada koosolekuid alates 1. jaanuarist 2015 nelja nädala asemel iga kuue nädala tagant ning pikendada kohustuslike reservide hoidmisperioodi neljalt nädalalt kuue nädalani.
            
         
               (3)
            
            
               Määruse (EÜ) nr 1745/2003 (EKP/2003/9) kohaselt on hoidmisperiood ajavahemik, mil peetakse arvestust reservinõude täitmise kohta ja mille jooksul peab kohustuslikke reserve reservikontodel hoidma.
            
         
               (4)
            
            
               Hoidmisperioodi pikendamine ei mõjuta hoidmisperioodi jooksul kohaldatava kohustuslike reservide arvutamist asutustes, mille suhtes kohaldatakse Euroopa Keskpanga määruses (EL) nr 1071/2013 (EKP/2013/33) (4) sätestatud aruandlusnõudeid tervikuna. Asjaomased asutused arvutavad konkreetse hoidmisperioodiga seonduva reservibaasi, nagu varemgi, määruse (EL) nr 1071/2013 (EKP/2013/33) kohaselt nende andmete alusel, mis on seotud kaks kuud enne hoidmisperioodi algust oleva kuuga. Teisalt mõjutab hoidmisperioodi pikendamine kohustuslike reservide arvutamist asutustes, mille aruandlus toimub kvartaalselt kooskõlas määrusega (EL) nr 1071/2013 (EKP/2013/33), kuna edaspidi hõlmab kvartal kaht hoidmisperioodi.
            
         
               (5)
            
            
               Määrust (EÜ) nr 1745/2003 (EKP/2003/9) tuleks seetõttu vastavalt muuta,
            
         ON VASTU VÕTNUD KÄESOLEVA MÄÄRUSE:
   Artikkel 1
   Muudatus
   Määrust (EÜ) nr 1745/2003 (EKP/2003/9) muudetakse järgmiselt:
   
               1.
            
            
               Artikli 3 lõige 4 asendatakse järgmisega:
               „4.   Asutuste puhul, mille suhtes on tehtud Euroopa Keskpanga määruse (EL) nr 1071/2013 (EKP/2013/33 (5) artikli 9 lõikes 1 sätestatud erand („lihtsustatud aruandlusega asutused”), arvutatakse reservibaas kaheks järgnevaks hoidmisperioodiks, millest esimene hoidmisperiood algab kolmanda kuu jooksul pärast kvartali lõppu, määruse (EL) nr 1071/2013 (EKP/2013/33) III lisa 1. osa punkti 4 kohaselt esitatud kvartalilõpu andmete alusel. Need asutused peavad teatama oma kohustuslikest reservidest kooskõlas artikliga 5.
            
         
               2.
            
            
               Artikli 7 lõige 1 asendatakse järgmisega:
               „1.   Hoidmisperiood algab päeval, mil arveldatakse EKP nõukogu rahapoliitilisi seisukohti kavandavale koosolekule järgnev põhiline refinantseerimistoiming, juhul kui nõukogu ei otsusta ajakava muuta vastavalt lõikele 2. EKP juhatus avaldab hoidmisperioodide ajakava vähemalt kolm kuud enne iga kalendriaasta algust. See ajakava avaldatakse Euroopa Liidu Teatajas ning EKP ja osaleva RKP veebilehel.”
            
         
               3.
            
            
               Artikli 3 lõigetes 1 ja 3, artikli 4 lõikes 1, artikli 5 lõikes 5, artikli 10 lõikes 6, artiklis 11 ja artikli 13a lõike 1 punktis b asendatakse viited määrusele (EÜ) nr 2423/2001 (EKP/2001/13) viidetega määrusele (EL) nr 1071/2013 (EKP/2013/33).
            
         
               4.
            
            
               Artikli 5 lõikes 3 ja artikli 13 lõikes 4 asendatakse viited määruse (EÜ) nr 2423/2001 (EKP/2001/13) artiklile 5 viidetega määruse (EL) nr 1071/2013 (EKP/2013/33) artiklile 6.
            
         
               5.
            
            
               Artikli 13 lõikes 2 asendatakse viide määruse (EÜ) nr 2423/2001 (EKP/2001/13) II lisale viitega määruse (EL) nr 1071/2013 (EKP/2013/33) III lisale.
            
         Artikkel 2
   Lõppsäte
   Käesolev määrus jõustub päeval pärast selle avaldamist Euroopa Liidu Teatajas.
   
      Frankfurt Maini ääres, 10. detsember 2014
      
         
            EKP nõukogu nimel
         
         
            EKP president
         
         Mario DRAGHI
      
   
   
      (1)  EÜT L 318, 27.11.1998, lk 1.
   
      (2)  EÜT L 318, 27.11.1998, lk 4.
   
      (3)  Euroopa Keskpanga määrus (EÜ) nr 1745/2003, 12. september 2003, kohustuslike reservide kohaldamise kohta (EKP/2003/9) (ELT L 250, 2.10.2003, lk 10).
   
      (4)  Euroopa Keskpanga määrus (EL) nr 1071/2013, 24. september 2013, rahaloomeasutuste sektori bilansi kohta (EKP/2013/33) (ELT L 297, 7.11.2013, lk 1).
   
      (5)  Euroopa Keskpanga määrus (EL) nr 1071/2013, 24. september 2013, rahaloomeasutuste sektori bilansi kohta (EKP/2013/33) (ELT L 297, 7.11.2013, lk 1).”